GeoGuessr

GeoGuessr web nabigatzailean oinarritutako geografia joko bat da, non jokalariek Google Street Viewko iruditeriatik kokapenak asmatu behar dituzten. Jokoak hainbat modalitate ditu, hala nola jokalari bakarreko eta jokalari anitzeko lehiaketak.

 Historia 
2013an Anton Wallén garatzaile suediarrak garatu zuen jokoa, eta hastapenetan jokalari oinarri txiki samarra baina aktiboa mantendu zuen 2020ra arte, COVID-19aren pandemiak eta sare sozialek jokalari berrien etorrera nabarmena ekarri zuten arte. 2024an, jokoa harpidetza eredu batera pasatu zen.

 Deskribapena 
Jokoaren muina Google Street View-ko iruditerian datza, eta hori iparrorratz baten laguntzarekin erakusten da intefazeak. Erabiltzaileek irudiaren mugimendua eta zooma kontrola ditzakete, nahiz eta GeoGuessr-ek ezaugarri horietako edozein desaktibatzeko aukera ematen duen, jokagarritasun azkarragoa lortzeko. Irudian lehen bistan txiki ageri den mapa batek Google Mapseko bista estandarra erakusten du, eta hura handituz, bertan pin bat jartzeko aukera ematen zaio jokalariei, asmatu dezaten tokia.

Jokoa geografiarako hezkuntza-tresna gisa deskribatu da, jokalariei hainbat ezaugarri geografiko eta kultural global ikasteko eta identifikatzeko aukera emanez. Besteak beste, idazteko sistemak, arkitektura, ezkerreko eta eskuineko trafikoa, banderak, ibilgailuen matrikulak, paisaiak eta flora. Hezkuntza alderdi honek jokalariek mundu osoko kultura eta eskualde desberdinak ulertzea bultzatzen du.

 Erreferentziak 

 Kanpo estekak 

Kategoria:Jokalari bakarreko edo jokalari anitzeko bideojokoak
Kategoria:Suedian garatutako bideo-jokoak
Kategoria:IOS jokoak
Kategoria:E-kirol jokoak
Kategoria:Nabigatzailerako bideojokoak
Kategoria:Android sistema eragilerako jokoak
Kategoria:2013ko bideo-jokoak
Kategoria:Geografia